CELEX: 31982D0344
Language: el
Date: 1982-05-07 00:00:00
Title: 82/344/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τών Κάτω Χωρών νά επιτρέψει προσωρινά τήν εμπορία σπόρων ήμερων πίσων πρός σπορά πού δέν ανταποκρίνονται στίς απαιτήσεις τής οδηγίας 66/401/EOK τού Συμβουλίου

Avis juridique important

|

31982D0344

82/344/EOK: Απόφαση τής Επιτροπής τής 7ης Μαΐου 1982 περί παροχής αδείας στό Βασίλειο τών Κάτω Χωρών νά επιτρέψει προσωρινά τήν εμπορία σπόρων ήμερων πίσων πρός σπορά πού δέν ανταποκρίνονται στίς απαιτήσεις τής οδηγίας 66/401/EOK τού Συμβουλίου  

Επίσημη Εφημερίδα αριθ. L 153 της 03/06/1982 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαΐου 1982  περί παροχής αδείας στο Βασίλειο των Κάτω Χωρών να επιτρέψει προσωρινά την εμπορία σπόρων ήμερων πίσων προς σπορά που δεν ανταποκρίνονται στις απαιτήσεις της οδηγίας 66/401/ΕΟΚ του Συμβουλίου  (82/344/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 81/126/ΕΟΚ της Επιτροπής (2), και ιδίως το άρθρο 17,  την αίτηση που υποβλήθηκε από το Βασίλειο των Κάτω Χωρών,  Εκτιμώντας:  ότι στο Βασίλειο των Κάτω Χωρών η παραγωγή ήμερων πίσων ( Pisum sativum L.), πρωτεϊνούχου τύπου ποικιλίας Finale, η οποία ανταποκρίνεται στις απαιτήσεις της οδηγίας 66/401/ΕΟΚ, ήταν ελλειμματική το 1981 καί, ως εκ τούτου, δεν επαρκεί για τον εφοδιασμό της χώρας αυτής·  ότι είναι αδύνατο να καλυφθούν οι ανάγκες κατά τρόπο ικανοποιητικό με πιστοποιημένους σπόρους προς σπορά που προέρχονται από άλλα Κράτη μέλη, ή έστω από τρίτες χώρες, και που να ανταποκρίνονται σε όλους τους όρους που καθορίζονται από την προναφερθείσα οδηγία·  ότι πρέπει, επομένως, να παρασχεθεί η άδεια στο Βασίλειο των Κάτω Χωρών, μέχρι την 30ή Ιουνίου 1982, να επιτρέψει την εμπορία κατηγορίας σπόρων προς σπορά των προαναφερθέντων ειδών η οποία υπόκειται σε μειωμένες απαιτήσεις·  ότι ενδείκνυται εξάλλου να δοθεί άδεια σε άλλα Κράτη μέλη, που δύνανται να εφοδιάσουν το Βασίλειο των Κάτω Χωρών με τους εν λόγω σπόρους προς σπορά οι οποίοι δεν ανταποκρίνονται στις απαιτήσεις της οδηγίας, να επιτρέψουν την εμπορία τέτοιων σπόρων, εφόσον αυτοί προορίζονται αποκλειστικά για το Βασίλειο των Κάτω Χωρών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο Βασίλειο των Κάτω Χωρών παρέχεται η άδεια να επιτρέψει μέχρι την 30ή Ιουνίου 1982 την εμπορία στην επικράτειά του 280 τόνων, κατ' ανώτατο όριο, σπόρων ήμερων πίσων (Pisum sativum L. ) της κατηγορίας «πιστοποιημένοι σπόροι προς σπορά», εφόσον πληρούνται οι ακόλουθες απαιτήσεις:  α) οι σπόροι προς σπορά ανήκουν στην ποικιλία «Finale»·  β) οι συσκευασίες πρέπει να αναφέρουν την ετικέτα του προμηθευτή που τα αναφέρει και να εγγυάται την ποικιλία των σπόρων·  γ) η επίσημη ετικέτα αναφέρει: «προοριζόμενοι αποκλειστικά για τις Κάτω Χώρες».  Άρθρο 2  Στα άλλα Κράτη μέλη παρέχεται η άδεια να επιτρέψουν, σύμφωνα με τους όρους που προβλέπονται στο άρθρο 1, την εμπορία στην επικράτειά τους 280 τόνων, κατ' ανώτατο όριο, ήμερων πίσων ( Pisum sativum L.), εφόσον αυτοί προορίζονται αποκλειστικά για τις Κάτω Χώρες. Η επίσημη ετικέτα φέρει την ένδειξη: « προοριζόμενοι αποκλειστικά για τις Κάτω Χώρες».  Άρθρο 3  Τα Κράτη μέλη ανακοινώνουν στην Επιτροπή, πριν από την 31η Οκτωβρίου 1982, τις ποσότητες των σπόρων προς σπορά που τέθηκαν σε εμπορία στο έδαφός τους, σύμφωνα με την παρούσα απόφαση. Η Επιτροπή πληροφορεί σχετικά τα άλλα Κράτη μέλη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 67 της 12. 3. 1981, σ. 36.